கேள்வி: பிரிடினியம் குளோரோகுரோமேட்டு - பிற பயன்கள் குறித்து விரிவாக சொல்லுங்கள்.
பதில்: மூவிணைய ஆல்ககால்களுடன் சேர்ந்து குரோமேட்டு எசுத்தர்களை இது உருவாக்குகிறது. [3,3]-சிக்மாநகர்வு வினை மூலமாக பிரிடினியம் குளோரோகுரோமேட்டு சமபகுதியங்களாக மாற்றமடைகிறது. பொதுவான ஆக்சிசனேற்றிகள் பயன்படுத்தப்பட்டால் வழக்கமாக நீரிறக்க வினையே நிகழும். ஏனெனில் மூவினைய ஆல்ககால்களை நேரடியாக ஆக்சிசனேற்றம் செய்ய முடிவதில்லை. பொருத்தமான சில நிறைவுறா ஆல்ககால்களையும் ஆல்டிகைடுகளையும் வளையயெக்சனோன்களாகவும் பிரிடினியம் குளோரோகுரோமேட்டு மாற்றுகிறது. இவ்வழிமுறை நேர்மின்னேற்ற வளையமாக்கல் ஆக்சிசனேற்றம் என்றழைக்கப்படுகிறது. உதாரணம்: (−)-சிட்ரோநெல்லாலில் இருந்து புலிகோன் தயாரித்தல். இவை தவிர ஈரைதரோபியூரான்களை, பியூரனோன்களாக மாற்றும் அல்லைலிக் ஆக்சிசனேற்ற வினைகளிலும் பிரிடினியம் குளோரோகுரோமேட்டு பயன்படுகிறது.